PNL atacă la CCR legea care le permite unor condamnaţi să-şi execute pedepsele acasă. Liberalii spun că aleşii puterii au făcut actul normativ special pentru politicienii certaţi cu legea.

De prevederile acesteia ar beneficia inclusiv persoanele care au comis infracţiuni asociate faptelor de corupţie, precum neglijenţa în serviciu sau favorizarea infractorului.

Legea privind executarea pedepselor acasă a fost adoptată de deputaţi în urmă cu două săptămâni şi urma să ajungă pe masa senatorilor.

„PNL a luat decizia de a ataca la CCR legea privind regimul alternativ de executare a pedepsei privative de libertate, care a fost transformată de coaliție într-o lege de scoatere din închisoare a celor condamnați pentru infracțiuni asimilate infractiunilor de corupție”, a spus Ludovic Orban, președintele PNL.